1879. gadā Rasels sāka izdot žurnālu The Zion’s Watch Tower and Herald of Christ’s Presence (šobrīd Watchtower Announcing Jehovah's Kingdom, latv. Sargtornis). Par nākamo ”Sargtorņa biedrības” vadītāju kļuva Džozefs Franklins Ruterfords (Joseph Franklin Rutherford, 1869.-1942.). Ruterfords izdarīja nelielas izmaiņas reliģiskajā koncepcijā, piemēram, precīzāk paskaidroja dažus Bībeles pravietojumus. Uzsāktajai kampaņai “Miljoni pašlaik dzīvojošo nemirs” bija lieli panākumi. Daudzi cilvēki, kas 1925. gadā gaidāmajā pastardienā negribēja iet bojā, pievienojās Jehovas lieciniekiem.(tas bija aptuveni minēts gads, jo diena, kad notiks armagedons citējot Bībeli ""..nevienam nav zināma nedz tā diena, nedz stunda, kad tas Kungs nāks.."") Taču kad arī šoreiz pasaule neaizgāja bojā, kaut liels skaits izstājās, tomēr arī pēc neapmierināto izstāšanās Jehovas lieciniekiem bija vairāk biedru nekā pirms tam. Būtisks fakts, ka oficiāli Jehovas liecinieki nekad nekādu datumu par pasaules gala datumu savā literatūrā nebija paziņojuši. Ik pa laikam tikai atsevišķiem organizācijas locekļiem bija radušies personīgi pieņēmumi par noteiktiem gada skaitļiem.